เจาะลึกราคาทองทำปี 2016 แนวโน้มขาขึ้น
บล.ฟินันเซีย ไซรัส วิเคราะห์มุมมองราคาทองคำปี 2016
12 ม.ค. 2559

บล.ฟินันเซีย ไซรัส ระบุในบทวิเคราะห์ (11 ม.ค.) ว่า มุมมองราคาทองคำปี 2016 คาดว่าราคาทองจะชะลอการปรับลงและมีลุ้นให้ผลตอบแทนเป็นบวกในกรอบ $950-1,280/Oz จาก 5 แรงหนุนคือ 1) ในความสัมพันธ์ระยะยาวราคาทองและดอกเบี้ยสหรัฐเคลื่อนไหวในทิศทางเดียวกัน 2) โครงสร้างตลาดมีโอกาสเป็นอุปสงค์ส่วนเกินมากขึ้นจากการฟื้นตัวของเศรษฐกิจอินเดีย การอัดฉีดเงินและการเพิ่มทองคำในทุนสำรองของธนาคารกลางจีน
3) ทองคำมีโอกาสถูกใช้เป็นแหล่งพักเงินและเป็นเครื่องมือป้องกันความเสี่ยงจากเงินเฟ้อสหรัฐที่กำลังเข้าสู่ช่วงขาขึ้น 4) Downside ถูกจำกัดที่ต้นทุนเหมืองเฉลี่ย $950/Oz และ 5) ราคาปรับลงได้ครึ่งทางของขาขึ้นชุดใหญ่ที่กินเวลาตั้งแต่ปี 2001-12 และระยะการปรับลงก็คิดเป็นครึ่งทางของชุดขาขึ้นดังกล่าว ในทางเทคนิคถือว่ามีลุ้นฟื้นกลับอย่างมีนัยสำคัญ